# Mødereferat – møde 2

**Dato:** 29.04.2015 kl. 19.00 – ca. 21.30

**Sted:** Lasse Schurmann, Bråddenhøjvej 13, 8860 Ulstrup

**Deltagere**, Marianne Rigtrup(MR), Henrik Berg Laustsen(HBL), Morten Hvidtfeldt Christensen(MHC), Lasse Schurmann(LS), Søren Dalby(SD).   
Også inviteret:  
**Suppleant**: Ebbe Kjær Madsen(EKM), Lars H. Storgaard(HLS)  
**Afbud:**, Morten Dam(MD), Jens Aage Hansen(JAH), Lars H. Storgaard(HLS

**Dagsorden**

1. Valg af ordstyrer. SD valgt.
2. Godkendelse og underskrift af referat for tidligere møde. (generalforsamling, konstitueringsmøde samt møde nr. 1), Deltagere underskrev.
3. Godkendelse af dagsorden. Godkendt
4. Korte meddelelser siden sidst: Formand/næstformand/kasserer/sekretær/udvalg/andre.  
   ***Formand(SD)*** *Dannebrogpladsen*Opstartsmøde for Partnerskabet er planlagt til den 27.4.2015. SD deltog fra Ulstrup Lokalråd(UL). Grønt partnerskab blev registreret. Projektversion 2 blev gennemgået. Var godkendt af byrådet. Fonde søges og godkendelser fortsætter. Væsentlige projektaktiviteter forventes nok først igangsat efter sommerferien.   
   SD anmodede om at vi kunne starte op med rydning af området mellem broen og Dannebrogpladsen snarest. Kommunens biolog adviseres, så arbejdet kan begyndes efter at han har godkendt, hvad der må fjernes.   
   SD anmodede om, at der bliver mulighed for lokal tilbudsgivning. Heri kan nemlig også ligge evt. sponsorater. PT mangler der væsentlig finansiering, som der arbejdes på at få på plads.  
     
   *Trækstien(SD OG MR)*Første etape bliver fra Engvej mod Bamsebo på grund af ændrede tilskudsmuligheder. Startes primo juli og afsluttes september 2015. Senere, når funding er på plads, gennemføres anden fase, som går fra Engvej og under broen. SD havde adspurgt kommunen om muligheden for at renovere broen, som kosmetisk ser meget dårlig ud. Der skulle være afsat midler hertil, men disse forventer man umiddelbart først at bruge, når 2. fase incl. underføring gennemføres ifgl Kristian Nielsen, Favrskov kommune.  
   SD mener ikke det er tilfredsstillende, hvis der gå lang tid, så der rettes igen henvendelse til kommunen om at kunne finde en løsning på det samt til projektlederen for projekt træksti Carsten Monsrud, Favrskov kommune.  
     
   *Historie Ulstrup*SD har opstartet projekt Ulstrups Historie. I første omgang er der afholdt planlægningsmøde med Bente Christensen, leder af lokalhistorisk arkiv og antropolog Anette Møller. Begge er villige til at indgå i en styregruppe. Strategien er at dokumentere en tidslinie for Ulstrup. Sideløbende udvælges emner, dels ud fra hvor interessant det er, samt om der er personer, som ønsker at medvirke i processen. Foreløbig synes det verificeret, at den første træbro over Gudenåen blev etableret i 1876, som vi tidligere har antaget. Derved er der mulighed for at markere det til næste år i 2016. Nærmere oplysninger søges. Derudover valgtes emner relateret til åen: pramdrageri, teglværksdrift, gæstgiveri. Vi planlægger at annoncere med emnerne og at efterspørge personer, som måtte være interesseret i at medvirke eller måtte have materiale/viden om emnerne. Overordnet skal det anvendes i PR øjemed for Ulstrup. Derudover har SD rettet henvendelse til Ulstrup Skole vedr. materiale og medvirken fra de ældste elever ved dokumentation/foto/video). Både Ulstrup Skole og Gudenådalens Efterskole har vist interesse og er fremkommet med materiale, som vi kan bearbejde i forskellige sammenhænge. Lokalrådet bakker op om initiativet.  
     
   *Skilt ved broen*SD har rettet henvendelse til kommunen om at få tilladelse til at nedtage skiltene, da de er i meget dårlig forfatning. Det er ok. Det er vist den tidligere borgerforening, som har opsat dem i 1986. Evt. opsætning af nye skal drøftes med kommunen. SD har nedtaget skiltet med veje i Ulstrup. Plade opbevares hos SD indtil videre. SD har endvidere vist et flot ”Goddag og farvelskilt” fra Hvalpsund. Billede er indsendt til kommunen, som vil kigge på præmisserne for opsætning af sådanne skilte. Der skulle bruges 4 skilte ved de fire indfaldsveje til Ulstrup By. UL drøftede om vi evt. kunne lave en konkurrence omhandlende udseende, logo og profileringsstrategi. Ansvarlig MHC og HB.   
     
   *Sundhedscenter*SD har besøgt lokale udvalgte interessenter(læger og tandlæger) og afholdt lokalt møde med disse den 7.4.2015. Kommunen har afholdt borgermøde den 9.4.2015 om et evt. sundhedscenter. SD deltog fra UL. Der deltog 25-30 personer. Der blev orienteret om hvad sundhedscentrene i Hadsten og Hammel indeholdt. Fremtidsforsker Marianne Levinsen holdt indlæg om, hvad der betyder noget for borgere i forbindelse med bosætning. Det var positivt, at Ulstrup har alle fem parametre, som betyder noget(natur, indkøbsmuligheder, infrastruktur, børneinstitutioner og skoler, offentlig transport).  
   På mødet fremkom en del forslag, som kan sammenfattes ved.” Fleksible rum som er rare/spændende at være i. Handicapvenligt med adgang til åbne værksteder som f.eks. fælles madlavning, hyggeområde, kortspil, kulturarrangementer, genoptræning, tandpleje og skolelæge”, så man beholder kontakten til de unge samt gør genoptræning lettere – undgå at skulle køre langt til Hadsten/Hammel.  
   Kommunen vil udarbejde et beslutningsgrundlag før sommerferien, som skal forelægges byrådet. Samme proces i Hinnerup.  
     
   *Infostander*  
   Vi skal have overvejet og lægge op til beslutning om forsøgsordningen med infostanderen skal fortsætte efter udløbet af 2015. Opsigelsesfrister skal overholdes vedr. forsikring og serviceabb. hos leverandør. I alt koster den omkring 13.000 om året. Emnet tages på dagsordenen på de efterfølgende møder.

*Hjertestarter – sponsorplade og positionskort*  
SD har rykket mange gange hos foreningen ”Kunsten at redde liv”. De har forklaret at den har været undervejs mange gange, men grundet fejl fra leverandørens side, så er den først kommet nu. Den bliver snarest monteret ved siden af hjertestarteren ved Dagligbrugsen. Er nu monteret og MHC har sat det på facebook, infostander og hjemmesiden.

SD har udarbejdet kort over positionsog tilgængelighed for hjertestartere i og omkring Ulstrup. MR medbragte nogle laminerede eksemplarer. SD sørger for fordeling til ophæng relevane steder.  
  
*Tema for erhvervslivet*  
SD har truffet aftale med en forsikringsmægler om at holde indlæg om betydningen af at anvende mæglere. Emnet dækker både pension og forsikring. Der kan spares mange penge. Temaet kan bruges som et morgen- eller aftenmøde, hvor UL i øvrigt orienterer om aktiviteterne i lokalrådet samt drøfter finansiering af UL´s aktiviteter. LS og EKM tager indledende kontakt til udvalgte erhvervsfolk og stikker fingeren i jorden.  
  
***Næstformand(MR)****Træksti  
Se under ovenfor.****Kasserer(LS)***Fremviste kontoudtog.   
  
*Økonomi vedr. julebelysning*SD og LS vil drøfte planer og tilhørende økonomi for den kommende julebelysning. UL vil – på trods af gentagne hærværk på juletræerne ved broen – anbefale at de etableres igen til næste år. Skal gøres mere sikre mod hærværk.  
Indkomne tilbud, samt mulig renovering af dele af den gamle julebelysning skal behandles. Det skal bringes på skinner inden næste sæson – også så vi kan se, hvilken funding der måtte være nødvendig. Tiltag skal omtales, så borgerne ved at opgaven ikke er glemt. Ansvarlig SD og LS.   
  
***Sekretær(JHA)***  
Intet, men protokollen er klar fra SD.

1. Sager til behandling:  
   Se pkt. 4. ovenfor.

1. Eventuelt. Intet
2. Dato for næste møde.  
   Fastsat til onsdag den 27.5 hos Lasse Schurmann